Parlamentul nou se reunește în prima ședință. Care sunt regulile și următorii pași pentru organizarea celor două camere
Senatorii și deputații aleși în urma scrutinului din 1 decembrie se vor reuni vineri, începând cu ora 14:00, pentru prima ședință a legislaturii 2024-2028. Camera Deputaților și Senatul au fost convocate separat de către președintele Klaus Iohannis, iar lucrările vor fi prezidate de parlamentarul care deține cel mai mare număr de mandate exercitate.